钦定古今图书集成/明伦汇编/交谊典/第019卷 > 礼记 > 《上郎侍郎书》宋·王安石
## 钦定古今图书集成/明伦汇编/交谊典/第019卷 > 礼记 > 《上郎侍郎书》宋·王安石

某启。伏念先人为韶州，明公使按其部，存全挽进，谊
固已厚。先人不幸，诸孤困蹶，而又遭明公于此时。闵
闵煦煦，视犹子侄。两世受惠，缺然不报，惟其心不敢
一日置也。身贱地远，又不敢辄以书通左右，“得邑海
上，道当出越，庶几进望庭下，解积年企仰之意，失于
问听。到越而后知安车迁在杭也。”不敏之罪，无所辞
诛。伏惟尊明赦之，不遽弃绝，以终夙昔之赐，幸也，不
敢必然觊也。既到，职，下拘于法，不得奔走以𫍣下从
者。伏惟以道自寿，下情不任惓惓之至